text: বারখাইন জামেয়া জমহুরিয়া ফাযিল মাদরাসা  প্রতিষ্ঠানটি আনোয়ারা থানার অন্তর্গত বারখাইন ইউনিয়নে  অবস্থিত বলেই এর নাম বারখাইন মাদরাসা রাখা হয়। ছাত্রদের ইসলামি শিক্ষায় শিক্ষিত করতে এটি ১৯৭৪ সালে যাত্রা শুরু করে।
  
  অবস্থান 
  এ প্রতিষ্ঠানটি  চট্টগ্রাম জেলার আনোয়ারা উপজেলার অন্তর্গত বারখাইন ইউনিয়নে অবস্থিত।
  
  ইতিহাস
  স্থানীয়দের সার্বিক সহযোগিতায় উক্ত মাদরাসাটি ১৯৭৪ সালে স্থাপিত হয়ে, ১৯৭৫ সালে বাংলাদেশ মাদরাসা শিক্ষাবোর্ড কর্তৃক দাখিল পর্যায়ে স্বীকৃতি লাভ করে। বর্তমান অধ্যক্ষের উদযোগে মাদরাসা পরিচালনা সংঘ ও স্থানীয়দের সহায়তায় ১৯৯৬ সালে বাংলাদেশ মাদরাসা বোর্ড কর্তৃক আলিম পর্যায়ে স্বীকৃতি লাভ করে। আবার ২০১৭ সালে ইসলামি আরবি বিশ্ববিদ্যালয় কর্তৃক ফাযিল স্তরে পাঠদানের অনুমতি লাভ করে।
  
  অর্জন
  এ প্রতিষ্ঠান শিক্ষা-মন্ত্রণালয় আয়োজিত জাতীয় শিক্ষা সপ্তাহ-২০১৬ সালে উপজেলা পর্যায়ে শ্রেষ্ঠ শিক্ষাপ্রতিষ্ঠান হিসেবে স্বীকৃতি লাভ করে।
  
  এমপিওভুক্তি
  ১৯৮০ সালে মাদরাসাটি দাখিল স্তরে এমপিওভুক্ত হয়। পরবর্তীতে ২০০১ সালে আলিম এমপিওভুক্ত হয়।
  
  বর্ণনা 
  এ প্রতিষ্ঠানে একটা খোলা প্রাঙ্গণ, একটি মসজিদ, একটি পুকুর, একটি আইটি কক্ষ, একটি গ্রন্থাগার ও ছাত্রদের জন্য আরেকটি ছাত্রাবাস রয়েছে।
  
  শিক্ষকবৃন্দ
  এ প্রতিষ্ঠানটিতে ২১ জন শিক্ষক-শিক্ষিকা ও ৩ জন কর্মকর্তা-কর্মচারী রয়েছেন।
  
  শিক্ষার্থী
  এ প্রতিষ্ঠানে শিক্ষার্থীর সংখ্যা ৯৪৮ জন (২০২০)। এ প্রতিষ্ঠান থেকে সারা বছর জেডিসি, দাখিল, আলিম ও ফাযিল পাশ করে ছাত্র-ছাত্রীরা বিভিন্ন বিশ্ববিদ্যালয়ে ভর্তি হন।
  
  তথ্যসূত্র  
  
  বিষয়শ্রেণী:১৯৭৪-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৭৪-এ বাংলাদেশে প্রতিষ্ঠিত
  বিষয়শ্রেণী:চট্টগ্রাম জেলার শিক্ষা প্রতিষ্ঠান
title: বারখাইন জামেয়া জমহুরিয়া ফাযিল মাদরাসা